Chestorul de poliţie Marius Voicu a revenit în funcţia de şef al Direcţiei Generale de Poliţie a Municipiului Bucureşti, după ce împuternicirea prin care ocupa funcţia de adjunct al inspectorului general al Poliţiei Române a încetat, informează IGPR. Voicu ocupă astfel funcţia pe care a obţinut-o prin concurs înainte de împuternicirea în cadrul IGPR. Marius Voicu a fost împuternicit, prin ordin al ministrului Afacerilor Interne, să exercite temporar, din 21 septembrie 2017, funcţia de adjunct al inspectorului general al Poliţiei Române. Voicu se numără printre cei 18 poliţişti, dintre care zece cu funcţii de conducere, cercetaţi disciplinar în urma raportului efectuat de Corpul de control al ministrului de Interne în cazul poliţistului Eugen Stan, acuzat de agresiune sexuală a unui minor. AGERPRES/(AS - autor: Mihaela Tudorache, editor: Andreea Rotaru, editor online: Anda Badea)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.